CELEX: 32007D0727
Language: lv
Date: 2007-11-08 00:00:00
Title: 2007/727/EK: Padomes Lēmums ( 2007. gada 8. novembris ), ar kuru Slovēnijas Republiku pilnvaro Eiropas Kopienas interesēs ratificēt 2004. gada 12. februāra Protokolu, ar ko groza Parīzes 1960. gada 29. jūlija konvenciju par trešās puses atbildību kodolenerģijas jomā

13.11.2007   
            
            
               LV
            
            
               Eiropas Savienības Oficiālais Vēstnesis
            
            
               L 294/23
            
         
      PADOMES LĒMUMS
   
   (2007. gada 8. novembris),
   ar kuru Slovēnijas Republiku pilnvaro Eiropas Kopienas interesēs ratificēt 2004. gada 12. februāra Protokolu, ar ko groza Parīzes 1960. gada 29. jūlija konvenciju par trešās puses atbildību kodolenerģijas jomā
   (2007/727/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 61. panta c) punktu un 67. pantu saistībā ar 300. panta 2. punkta pirmo daļu un 300. panta 3. punkta otro daļu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu,
   tā kā:
   
               (1)
            
            
               2004. gada 12. februāra protokolā (turpmāk “Protokols”), ar ko groza 1960. gada 29. jūlija Konvenciju par trešās personas atbildību kodolenerģijas jomā, kura grozīta ar 1964. gada 28. janvāra papildprotokolu un ar 1982. gada 16. novembra protokolu (turpmāk “Parīzes konvencija”), ietverti noteikumi, kas ietekmē noteikumus, kuri noteikti Padomes Regulā (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās (1). Tā ir joma, kurā Kopienai ir ekskluzīva kompetence.
            
         
               (2)
            
            
               Ar Lēmumu 2003/882/EK (2) Padome pilnvaroja dalībvalstis, kas ir Parīzes konvencijas Līgumslēdzējas puses, Kopienas interesēs parakstīt Protokolu.
            
         
               (3)
            
            
               Ar Lēmumu 2004/294/EK (3) Padome pilnvaroja tās pašas dalībvalstis Kopienas interesēs ratificēt Protokolu vai pievienoties tam. Saskaņā ar minētā lēmuma 2. pantu dalībvalstīm bija jāveic vajadzīgie pasākumi, lai vienlaikus, ja iespējams, līdz 2006. gada 31. decembrim, deponētu savus Protokola ratifikācijas vai pievienošanās dokumentus.
            
         
               (4)
            
            
               Lēmums 2004/294/EK bija adresēts tām dalībvalstīm, kas bija Kopienas sastāvā 2004. gada 8. martā, izņemot Austriju, Dāniju, Īriju un Luksemburgu, kā tas izriet no minētā lēmuma 1. panta 3. punkta un 4. panta apvienotās piemērošanas.
            
         
               (5)
            
            
               Slovēnijas Republika ir Parīzes konvencijas Līgumslēdzēja puse un 2004. gada 12. februārī parakstīja Protokolu pati savā vārdā. Tā kā Lēmums 2004/294/EK bija adresēts tikai dažām dalībvalstīm, Slovēnijas Republiku pēc tam, kad tā 2004. gada 1. maijā pievienojās Eiropas Savienībai, nevarēja uzskatīt par minētā lēmuma adresātu saskaņā ar 2003. gada Pievienošanās akta 53. pantu.
            
         
               (6)
            
            
               Apvienotajai Karalistei un Īrijai Regula (EK) Nr. 44/2001 ir saistoša, un tāpēc tās piedalās šā lēmuma pieņemšanā.
            
         
               (7)
            
            
               Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un šis lēmums tai nav saistošs un nav jāpiemēro.
            
         
               (8)
            
            
               Tas, ka Slovēnijas Republika ratificē Protokolu, neskar to Kopienas dalībvalstu nostāju, kuras nav Parīzes konvencijas Līgumslēdzējas puses,
            
         IR PIEŅĒMUSI ŠO LĒMUMU.
   1. pants
   Neskarot Kopienas pilnvaras, Slovēnijas Republika Kopienas interesēs ratificē Protokolu, ar ko groza Parīzes Konvenciju.
   Šī ratificēšana neskar to Kopienas dalībvalstu nostāju, kuras nav Parīzes Konvencijas Līgumslēdzējas puses.
   2. pants
   Slovēnijas Republika veic vajadzīgos pasākumus, lai deponētu savu Protokola ratifikācijas dokumentu, ja iespējams, vienlaikus ar dalībvalstīm, kurām adresēts Lēmums 2004/294/EK.
   3. pants
   Ratificējot Protokolu, Slovēnijas Republika rakstiski informē Ekonomiskās sadarbības un attīstības organizācijas ģenerālsekretāru par to, ka ratifikācija noritējusi saskaņā ar šo lēmumu.
   4. pants
   Šis lēmums ir adresēts Slovēnijas Republikai.
   
      Briselē, 2007. gada 8. novembrī
      
         
            Padomes vārdā —
         
            priekšsēdētājs
         
         R. PEREIRA
         
      
   
   
      (1)  OV L 12, 16.1.2001., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 338, 23.12.2003., 30. lpp.
   
      (3)  OV L 97, 1.4.2004., 53. lpp.